
I. ОБЩО ПРЕДСТАВЯНЕ НА УЧЕБНАТА ПРОГРАМА

          Изучаването на учебния предмет „Графика“ има за цел овладяването на фундаментални знания, професионални умения и технологически компетенции, специфични за графичното изкуство. Обучението по графика е насочено в следните  аспекти:
· Запознаване със същността на графиката като изкуство, с различните видове графични техники, тяхната специфика, технологични и експресивни параметри. 
· Развитие на пространствено-образното мислене и интерпретиране на формата чрез различните графични средства, материали и техники.
· През целият курс на обучение, силно се акцентира върху рисунката, като неотменна първооснова и неразделна част от графичната композиция. Усвояването на чисто графични  рисунъчни техники, каквато е например, рисунката с перо, креда, въглен е обвързано тясно с изучаването на закономерностите при графичната композиция.
· Овладяване богатството и изразните възможности на графичния изобразителен език и същевременно, грамотност по отношение употребата на формоизграждащите елементи: линия, щрих, петно, различните растери, фактури. 
· Професионално практическо овладяване на всички разновидности на високия и дълбок печат. Теоретично запознаване с видовете повърхнен печат.
Часовете се провеждат в специализирани ателиета, оборудвани с графични преси, работни маси, компютри и принтери, както и друг специфичен инвентар (мастила, химикали, инструменти). 
Учебният процес по дисциплината графика включва теоретични лекции, богато онагледени   с  оригинали, книги и репродукции и практически задачи, изпълнени в материал. Учениците минават ежегоден инструктаж по здравословни и безопасни условия на труд. 


II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
 В резултат на обучението ученикът трябва да знае:
· исторически данни, основни понятия и професионална терминология, свързани с дисциплината графика;
· спецификата и възможностите на различните графични техники;
· етапите в изграждането на графичната художествена творба;
· принципите и закономерностите в изграждането на графичната композиция;
· основните елементи на графичния език и принципи на формоизграждане;
· различни материали и инструменти, приложими при съответните видове графични техники. 

Да може да :
· да владее и използва творчески изразните възможности на различните графични техники;
· да използва професионално инструментите и материалите за работа, характерни за графиката като изкуство;
· да проектира  и да реализира в графичен материал композиции със съответната за дисциплината пластична проблематика;
· да извежда в материал поставените задачи и да привежда завършения графичен лист в експозиционен вид;
· да може да защити убедително и аргументирано, словесно  и пластически – в графичен материал – художествената си концепция.

III. РАЗПРЕДЕЛЕНИЕ НА УЧЕБНОТО ВРЕМЕ
Разпределението на часовете по графика :
ПЪРВИ И ВТОРИ ГИМНАЗИАЛЕН ПЕРИОД
 в класовете от VIII до ХІІ клас е по следния начин: 
VIII клас –36 учебни седмици
IX клас –36 учебни седмици
X клас –36 учебни седмици
ХІ клас –36 учебни седмици
ХІІ клас –29 учебни седмици
Формирането на общия брой часове за VIII, IX, X, ХI и ХІІ клас става, както е регламентирано в учебния план.

      Въз основа на тази програма се изработват разширени програми по УП и ФУЧ. Учебните часове за разширена подготовка се разпределят в училищния учебен план за общообразователна и/или за професионална подготовка в съответствие с интересите на учениците и възможностите на училището. Факултативните учебни часове, предоставени за допълнителна подготовка, се използват за изучаване на учебни предмети, модули и/или дейности, които училището може да предложи и отговарящи на интересите на учениците.

IV.    УЧЕБНО СЪДЪРЖАНИЕ
Структуриране на учебното съдържание по раздели и теми. 
Учителят конкретизира и определя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. За постигане целите на обучението учителят разпределя учебните часове за нови знания, упражнения и контрол.

	№
	Наименование на раздели и теми
	Брой часове

	
	ПЪРВИ ГИМНАЗИАЛЕН ЕТАП
	

	
	VIII клас  - 36 учебни часа
	

	1.
	Същност на графиката и видове графични техники
	1

	1.1.
	Запознаване с основните графични техники 
	

	1.2.
	Условност на графичния език.Понятие за тиражиран оригинал.
	

	2.
	Натюрморт от контрастиращи по форма, тон и материалност предмети – черно-бяла рисунка.
	14

	2.1.
	Особености на графичната рисунка. Графични  рисунъчни техники.
	

	2.2.
	Формоизграждане в графиката  – основни изразни средства и графичен език. 
	

	2.3.
	Графични рисунъчни материали. Видове хартии.
	

	2.4.
	Формоизграждане чрез полутон и петно. Съчетаване на линия и петно.
	

	2.5.
	Материалност. Директно пресъздаване на различни материи и колоритни стойности чрез графични изразни средства. Монотипия и препечатки от различни материи.
	

	2.6.
	Кредов картон – изготвяне на картона, инструменти и начини на работа.
	

	2.7.
	Срочна задача – Графична рисунка на свободен натюрморт, изградена чрез графични рисунъчни материали.
	3

	
	Oчаквани резултати – ученикът да демонстрира познания от усвоения материал относно графичните материали и умения в приложението на основните графични изразни средства и графичен език.
	

	3.
	Графичната композиция –  същност.
	15

	3.1.
	Изобразителното поле, като един от основните детерминиращи композицията фактори – видове.
	

	3.2.
	Просто /едноелементно/ и съставно /диптих, триптих и др. комбинации/. Взаимовръзка, единство и съподчиняване на елементите при съставното поле и принципи на организацията им.
	

	3.3.
	Форма, формат и пропорции на изобразителното поле: видове
	

	3.4.
	Правилна форма – видове; комуникативни възможности на правилните форми.
Неправилни форми и приложението им в съвременната графика.
	

	3.5.
	Формат – определение и видове: по размер, форма и ориентация; жанрови принципи при определянето му; формати в графиката.
Целенасочен подбор на формата въз основа на изобразителната идея.
	

	3.6.
	Понятие за композиционен център. Овладяване на различни начини за организация на изобразителното поле чрез средствата на графичния език. Проследяване пътя на светлината и генериране на светлинен център в 
графичната композиция.

	





	3.7.
	Срочна задача – Сложна композиция по зададена тема, включваща изучаваните графични изразни средства.
	3

	
	Oчаквани резултати – ученикът да приложи изучаваните композиционни постулати в графична рисунка, изградена чрез графични рисунъчни материали.
	

	
	IX клас  –  36 учебни часа
	

	4.
	Графика и графични техники - високопечатна гравюра - монохромна.
	15

	4.1.
	Специфични особености на високия печат, подготовка на материали, инструменти /резци и щихели/ и тяхната употреба, мастила, хартии, видове печат – ръчен и машинен.
	

	4.2.
	Натюрморт от различаващи се  по форма, тон и материалност предмети.
	

	4.3.
	Линогравюра и ксилография – разлики. Надлъжно и напречно рязане върху дърво; възможни заместители на щорцова дъска – гравюра върху пластмаса.
	

	4.4.
	Черно-линеарен и бяло-линеарен метод на формоизграждане при високия печат – принципи.
	

	4.5. 
	Срочна задача – едноцветна линогравюра по зададена тема.
	3

	
	Oчаквани резултати – ученикът да демонстрира комплексно използване възможностите на линията, щриха и текстурата при едноцветната линогравюра.
	

	5.
	Високопечатна гравюра – полихромна. Разработване и отпечатване на   натюрморт в техниката цветна линогравюра.
	15

	5.1.
	Условно-декоративни функции на цвета в графиката. Специфика на създаване на цветната гравюра. Етапи – проект с присъствие на всички запланувани цветове; организация, подбор и последователност на цветовете, рисуващ цвят, пасване, ръчен и  машинен печат.
	

	5.2.
	Методи на изграждане  при цветната високопечатна гравюра – метод на класическо киаро-скуро, с печат от няколко отделни (за всеки цвят) матрици и елиминационен метод – от една и съща матрица чрез последователното ѝ доизрязване.
	

	5.3.
	Роля на декоративното цветно петно. Съгласуване на цветовете и тяхното вдаимодействие – прозрачност и покривност на мастилата.
	

	5.4.
	Организация на формите, баланс и ритъм,  постигане на контрастите при цветната високопечатна гравюра. Декоративна и пространствена трактовка на формите в графичната композиция.
	

	5.5.
	Сложен цветен натюрморт, изпълнен в техниката пошоар (плоскостен шаблонен печат) и А ла пупè – метод  на намастиляване с тампон при изграждането на високопечатната гравюра. Ползване на готови, текстурирани основи. Понятие за фактура и начини за нейното създаване при линогравюрата.
	

	5.6.
	Изпълнение и печат на композиция по зададена тема. Експериментиране с различни по структура и текстура подложки /полипропилен, корк/ и печатане на рисуващ цвят върху тях.

	

	5.7.
	Срочна задача – цветна линогравюра в повече от два цвята.
	3

	
	Oчаквани резултати – изпълнение и печат на композиция по зададена тема – цветна линогравюра в повече от два цвята, като демонстрира умения от изучавания материал чрез технологическа последователност в етапите на печатния процес.
	

	
	X клас - 36 учебни часа
	

	6.
	Дълбокопечатни графични техники - видове. Суха игла
	15

	6.1.
	Проектиране и изпълнение на пейзаж в техника суха  игла. Същност  на сухата игла като дълбокопечатна техника – материали, инструменти, особености при работа с тях, мастила, видове хартии и тяхната подготовка, начин на отпечатване.
	

	6.2.
	Проектиране и изпълнение на композиция в техника суха  игла -  съпоставяне и баланс на отделните графични стойности, графично акцентиран център, организиране и цялостност на графичния лист.
	

	6.3.
	Суха игла – интерпретация на композиционното пространство  и обогатяване на графичната структура. 
	

	6.4.
	Разнообразяване на щриха и линията и комбинирането им със зони, структурирани чрез различни видове шкурки, използване въздействието на линията върху различни препечатки и подложки. 
	

	6.6.
	Срочна задача – суха игла по зададена тема.
	3

	
	Oчаквани резултати – ученикът да приложи разнообразни подходи от изучаваните, към техниката на сухата игла.
	

	6.6.
	Цветът при сухата игла – самостойно естетическо въздействие. Сухата игла в ролята на рисуващ цвят върху цветна подложка. Шине колè и суха игла.
	15

	6.7.
	Суха игла върху плексиглас – гравиране без барби (преход към техниката офорт).
	

	6.8.
	Суха игла върху метал – специфика на различните видове метали. Съпротивление на материала и особености при печатния процес.
	

	7.
	Дълбокопечатна графична техника – мецотинто. Натюрморт с драперия.
	

	7.1.
	Техника мецотинто – произход, характеристика, етапи при работа, инструменти и възможности. Демонстрация с инструментите (кобилка, шкурки, рулети и мулети и полиршабери). 
	

	7.2.
	Натюрмост с драперия – проучвателна рисунка по натура, проект за изпълнение в техниката мецотинто (материал – въглен или креда). 
	

	7.3.
	Изпълнение на проекта в техниката класическо мецотинто. Подготовка на печатната матрица за работа, награпяване и пробен печат на основата. Прехвърлянене на проекта в огледален вид върху печатната матрица, извеждане на изображението от неутрален черен фон чрез полиране и печат.
	

	7.4.
	Композиция по зададена тема, проектирана и изпълнена в техника суха игла, комбинирана с техниката мецотинто.
	

	7.5.
	Срочна задача – цветна суха игла по зададена тема.
	3

	
	Oчаквани резултати – изпълнение и печат на композиция по зададена тема в техниката на суха игла в повече от два цвята, като демонстрира умения от изучавания материал чрез технологическа последователност в етапите на печатния процес.
	




	
	                                ВТОРИ ГИМНАЗИАЛЕН ЕТАП
	

	
	
                                       XI клас  – 36 учебни часа
	Брой часове

	1
	Дълбокопечатни  графични техники, ползващи химически процеси.
	4

	1.2
	 Дълбокопечатни /инталио/ техники – произход и обща характеристика. Богато онагледяване с разнообразни визуални материали.
	

	1.3
	Техника офорт – теория: Проучване на хронологичното развитие на техниката във времето. Видове хартии и тяхната качествена характеристика и подготовка, мастила и печат. Култура на обезопасяване при работа с киселини и химикали.
	

	2
	Акватинтата – самостоятелна и спомагателна графична техника. Произход, същност, технологични особености и етапи, изразни възможности.
	3

	3
	Проектиране и изпълнение на графичен пейзаж в дълбокопечатна
техника резерваж .
Технологични особености и експресивни възможности. 
	3

	4
	Техника мек лак /верни му/ – технология и специфика на изпълнението, изразителност, възможности за самостоятелно приложение и естетическа връзка с останалите техники. 
	3

	5
	СРОЧНА ЗАДАЧА:
Изготвяне на матрица чрез комбинация на поне две (по избор на ученика) от изброените дълбокопечатни графични техники – офорт, акватинта, резерваж, мек лак и тиражирането ѝ.

	7

	
	Oчаквани резултати – ученикът да демонстрира технологични умения при съчетаването и последователността на избраните графични техники.
	

	6
	Дълбокопечатна техника лави – характеристика, видове, подготовка на металната плоча и киселинната паста, безопасност при работа, синтез на техниката лави с останалите метални техники, печат. 
	3

	7
	Пространството в графиката и неговите закономерности в класическата и в съвременната графична композиция.
	3

	7.1
	Понятието дълбочина – основна характеристика на триизмерното пространство и начините за постигането ѝ в графичната композиция. Планове и тяхната взаимовръзка при класическата композиция. 
	

	7.2
	Зони в изобразителното поле и тяхното оптическо и психологическо въздействие в композицията. Център и периферия – геометричен, оптичен и композиционен център; активност на центъра в композицията и начини за провокирането ѝ чрез графични изразни средства. Допълнително озвучаване на центъра чрез организирането на периферията. 
	

	8
	Графична композиция с единна гледна точка – ролята на светлината при детерминиране на композиционния център
	3

	8.1
	Съвременен асоциативно-метафоричен подход – единство на различни гледни точки, принципи на хармонизация на елементите, изграждащи графичния лист. Примери от съвременното изкуство.
	

	8.2
	Психологическа натовареност на различните зони  в композицията – закономерности. Горе и долу, ляво и дясно в изобразителното поле. Роля и психологическо въздействие на двата диагонала (Ернст Гомбрих). Понятия за гравитация, баланс и дисбаланс, тежест и равновесие, статика и динамика, напрежение и покой, енергийна натовареност – примери.
	

	8.3
	Пропорции на изобразителното поле; закон за златното сечение при правоъгълното поле – понятие, начин на построяване, функции Абсолютизиране или пълно отричане на хармоничните пропорции – дилема в  съвременното изкуство. Законът за хармоничните пропорции и приложението му при форматите в полиграфията и книгоиздаването; форматът като една от характеристиките на хартията – стандартни и нестандартни формати. Примери.
	

	
	СРОЧНА ЗАДАЧА: 
 Цикъл от графични композиции, изпълнени с перо, туш, четка, черна креда. 
	7

	
	Oчаквани резултати – ученикът да реши по различни начини проблема за центъра в композицията – един от вариантите – с приложение на закона за златното сечение.
	




	
	XII клас  –29 учебни часа
	

	1
	Графичното художествено послание – начин за комуникация. 
	5

	1.1
	Графичният цикъл като един от начините за развиване и представяне на художествената идея в графиката.
	

	1.2
	Етапи при създаване на художествения образ в графиката и мястото на творческия експеримент в този процес. Дигиталните графични техники и приложението им на различни етапи от проектирането на графичен цикъл.
	

	1.3
	Разработване на изчистени като идея, стилови особености и графичен език. 
	

	1.4
	Условност на графичното изображение. Значение на оптималния избор на графична техника. 
	

	2
	Архитектоника и принципи на архитектоничност в графичната композиция – проста форма, компактност, стабилност, симетрия, повторение, порядък, ритмична структура и подобие на елементите. 
	5

	2.1
	Символи и знаци в графичната картина – понятие и същност. Символика на изобразителното поле, като първооснова и елемент от цялостната символика на картината. Геометрически символизъм – квадрат, ромб, кръг, триъгълник, квадрат овенчан с дъга и др.; правоъгълник – с издълженост по хоризонтала /фриз/, с издълженост по вертикала – семантика. Символика на обектите в картината, на фигурите и техните жестове, на орнаментиката и др.  – примери от изобразителното изкуства. Теорията на Кандински (”Точка и  линия в равнината”). 
	

	3
	Същност и функции на цвета в графиката.
	5

	3.1
	Цветът при графичното изображение и в живописта – разлики. Нарастваща роля на цветовете в съвременната графика. 
	

	
	СРОЧНА ЗАДАЧА: 
Композиция на свободна тема и техника, върху изучаваните проблеми на графиката.
	5

	
	Oчаквани резултати – ученикът да демонстрира възможности за генериране на цветност чрез специфичните изобразителни регистри на различните техники.
	

	4
	Комбинирани техники и хибридни техники в графиката. Взаимодействие и синтез между графичните техники – съчетаеми и несъчетаеми  технологически и стилово техники. Онагледяване с репродукции от съвременни международни  биеналета.

	

	4.1
	Вискозитет на мастилата и неговото използване в печата – съчетаване на дълбок и висок печат от една и съща матрица. Едновременно печатане с високопечатни и дълбокопечатни матрици – експериментиране с пълно или частично пасване, ефект на разминаването при двата удара. Двуцветен печат от един удар – дълбокопечатно и високопечатно мастилене на една плоча. 
	

	4.2
	Техника преге или монтажен печат – разяждане и печат без мастилене, възможни комбинации с останалите графични техники.
	

	5.
	Повърхнен печат – техники и разновидности.
	4

	5.1
	Литография – произход, особености, материали, печат. Силиграфия- безводен метод за повърхнен печат- възможности и материали. Трансфер,намастиляване и печат.Видове хартии.
	

	5.2
	Мобилност, експониране и комбиниране на графичното изображение с други медии. Тенденции в съвременната графика .Авторски техники.
	

	
	СРОЧНА  ЗАДАЧА:
Изготвяне на цикъл от три визуално свързани графики (триптих), посредством техника по избор на ученика, изучавана през годините.

	5

	
	Oчаквани резултати – ученикът да демонстрира умения свързани със свободно боравене и смесване на графичните техники, изучавани през целия гимназиален курс.
	




V. ПОЯСНИТЕЛНИ БЕЛЕЖКИ
Програмата по предмета „Графика“се състои от две неразделни като теми части: СПП и ФУЧ, там където присъства ФУЧ. Учениците получават разширени познания за различните видове графични техники и умения да ги използват. 
Учебен предмет „Графика“ се изучава във всички специалности по изящни изкуства в VIII, IX, X. ХI и ХII класове по програма, утвърдена от Министъра на културата. Учениците придобиват общи теоретични познания за различните видове графични техники и умения да ги използват. Ученици, които не са в специалност „ГРАФИКА“ не полагат годишен изпит по учебен предмет „Графика“ и не полагат практически изпит по този учебен предмет за трета степен на професионална квалификация, а изготвят само срочни задачи.

VІ.  ОЧАКВАНИ РЕЗУЛТАТИ
В края на обучението по специфична професионална подготовка по учебния предмет „Графика“,  ученикът трябва да:
· Познава технологията  и техниките и за графично интерпретиране на формата и пространството.
· Познава спецификата на графичната композиция.
· Познава богат диапазон от материали и инструменти, специфични за графиката като изкуство;
· Прилага на професионална ниво изучените графични техники  при самостоятелното разработване и извеждане в материал на творчески проекти.
· Познава принципите на изграждане на композицията в художествената обемна пластика от дървен материал;
· Познава закономерностите и създава свободно различни видове графични композиция – самостоятелни или свързани в графичен цикъл.
· Избира необходимите изобразителни средства и инструменти в процеса на работа при изграждането на графичната творба;
· Избира подходяща за съответния проект графична техника и (или) група от техники; 
· Познава и съблюдава етапите при работа в избраната графична техника;
· Познава и спазва изискванията и условията за безопасна организация и практика на работния процес по графика.
· Използва съвременни средства за проектиране, изпълнение в материал и представяне на завършена художествена графична серия; 

VIІ.  АВТОРСКИ КОЛЕКТИВ
от Национално училище  за изящни изкуства “Илия Петров” – София

VIІI. ЛИТЕРАТУРА
1. Проф. Евтим  Томов – “Технология на графиката” – Наука и изкуство, София – 1964 г.
2. Проф. Евтим  Томов – “Повърхнен печат /литография/” - Наука и изкуство, София – 1975 г.
3. Проф. Евтим  Томов – “Владислав Скочилас – живот и творчество” – Български художник, София – 1957 г.
4. Проф. Петър Чуховски – “Бешков – рисунката и пространството”– Български художник, София – 1971 г.
5. Бисер Дамянов – “Изобразителното поле” – Златю Бояджиев, Пловдив – 1998 г.
6. Снежина Бисерова – „Силиграфия – безводен метод за повърхнен печат” – Арс Милениум, София – 2006 г.
7. Василий Кандински – “За духовното в изкуствато. Точка и линия в равнината” – ЛИК, София – 1998 г.
8. Лотар Ланг – “Колекционер на графика” Български художник 1987 г.
9. John Ross & Clare Romano – “The Complete Printmaker”, “ Collier Macmillan Publishers, London.
10. Sarah Hollebone - Screen Printing – The Beginner’s Guide”, Adam & Charles Black. London, 1990.


[bookmark: _GoBack]Учебната програма е по  учебния план от 2020 г.
